
A magyar falugazdász hálózat az őstermelők szolgálatában Bordány község példáján

Jelen dolgozat témája a magyar falugazdász hálózat szerepének, jelentőségének és létjogosultságának vizsgálata Bordány község példáján. A szekunder kutatás bemutatja a hálózatot életre hívó mezőgazdasági termelőket, ezen belül pontosabban az őstermelőket, a falugazdász hálózat történetét, a falugazdászok feladatait, a falugazdászok számának alakulását, illetve a jövőre vonatkozó elképzeléseket a falugazdász hálózat vonatkozásában. A primer kutatás három részből épül fel. Az első egy kérdőíves felmérés Bordány község őstermelőinek körében. A második egy kérdőíves felmérés három falugazdásszal. A harmadik a falugazdász hálózat SWOT analízise. A szakdolgozat célja a falugazdász hálózat szerepének, jelentőségének és létjogosultságának alátámasztása.



